NaiveNeuron/SloPal huggingface dataset:
Viskupič, Marián, poslanec NR SR (2020-06-04):
Ďakujem pekne za slovo. Vážený pán predsedajúci, ctené kolegynky, kolegovia, dovoľte mi, prosím, ako určenému spravodajcovi výboru predniesť spoločnú správu výborov Národnej rady o výsledku prerokovania vládneho návrhu zákona o mimoriadnych štátnych zárukách. Výbor Národnej rady pre financie a rozpočet ako gestorský výbor podáva Národnej rade túto spoločnú správu výborov o prerokovaní vyššie uvedeného vládneho návrhu zákona. Národná rada uznesením č. 152 z 3. júna 2020 pridelila vládny návrh zákona týmto výborom Národnej rady Slovenskej republiky: výboru pre financie a rozpočet a ústavnoprávnemu výboru. Určila zároveň výbor pre financie a rozpočet ako gestorský výbor a lehotu na prerokovanie predmetného vládneho návrhu v druhom čítaní vo výboroch. Poslanci Národnej rady, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona. K predmetnému návrhu zákona zaujali výbory toto stanovisko: 1. odporúčanie pre Národnú radu návrh schváliť – ústavnoprávny výbor, 2. odporúčanie pre Národnú radu návrh schváliť s pozmeňujúcim a doplňujúcim návrhom – výbor, výbor pre financie a rozpočet. Z uznesenia výboru uvedeného pod bodom 3 tejto spoločnej správy vyplynul pozmeňujúci a doplňujúci návrh uvedený pod bodom 4 spoločnej správy. Gestorský výbor odporúča o návrhoch výboru, ktoré sú uvedené v spoločnej správe, hlasovať takto: o bode čí..., o bode spoločnej správy č. 1 hlasovať s návrhom gestorského výboru schváliť. Gestorský výbor na základe stanovísk výborov odporúča Národnej rade predmetný vládny návrh schváliť s pozmeňujúcim a doplňujúcim návrhom. Spoločná správa výborov bola schválená uznesením gestorského výboru č. 40 zo 4. júna 2020. Týmto uznesením výbor zároveň, týmto uznesením výbor poveril, ma poveril ako spoločného spravodajcu, aby som na schôdzi Národnej rady pri rokovaní o predmetnom návrhu zákona predkladal návrhy v zmysle príslušných ustanovení zákona o rokovacom poriadku. Ďakujem, pán predsedajúci, skončil som, otvorte, prosím, rozpravu.
P. Hrušovský, podpredseda NR SR: (2002-06-27):
S. Škoda, poslanec: Vážený pán predsedajúci, vážené dámy, vážení páni, dovolím si prečítať pozmeňujúci návrh k návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 312/2001 Z. z. K článku 1: 1. V § 79 ods. 2 sa slová „Ministerstvu práce, sociálnych vecí a rodiny Slovenskej republiky, ktoré je povinné“ nahrádzajú slovami „Úradu pre štátnu službu, ktorý je povinný“. 2. V § 159 ods. 2 sa slová „§ 154 a 155“ nahrádzajú slovami „§ 154, § 155 a 156 ods. 2“. 3. V § 159 ods. 3 sa slová „§ 154 a 155“ nahrádzajú slovami „§ 154, § 155 a 156 ods. 2“. Z dôvodu vytvorenia rovnakých podmienok prechodu do štátnej služby aj pre vedúcich zamestnancov navrhuje sa uskutočniť garanciu zachovania započítanej praxe a platu podľa podmienok ustanovených v § 159 ods. 2 a 3. Ďakujem.
P. Paška, predseda NR SR: (2009-09-08):
(Hlasovanie.) 137 prítomných, 102 za, 1 proti, 33 sa zdržalo, 1 nehlasoval. Návrh sme postúpili do druhého čítania.
Klus, Martin, podpredseda NR SR (2019-11-27):
Ďakujem pekne. Otváram rozpravu. Do rozpravy som nedostal žiadnu písomnú prihlášku, preto sa pýtam, či sa chce niekto prihlásiť do rozpravy ústne. Nie je tomu tak. Vyhlasujem teda rozpravu za skončenú a predpokladám, že k nej asi nemá záujem ani navrhovateľ, ani spravodajca zaujať stanovisko. Prerušujem teda rokovanie o tomto bode programu a v rokovaní pokračujeme ďalším bodom programu, ktorým je návrh Súhrnnej výročnej správy Slovenskej republiky za rok 2018 . Návrh je uverejnený ako tlač 1762 a spoločná správa výborov má tlač 1762a. Návrh uvedie pán minister financií Ladislav Kamenický, ktorého prosím, aby sa ujal slova, nech sa páči.
P. Farkas, poslanec: (2001-11-09):
J. Migaš, predseda NR SR: Hlasujeme o pozmeňujúcom návrhu č. 1 pána poslanca Maňku. Vzťahuje sa k § 24. Hlasujeme o prvom návrhu pána poslanca Maňku. Pán poslanec Maňka vzniesol tri doplňujúce návrhy. Hlasujeme o č. 1. (Hlasovanie.) Prítomných je 110 poslancov, za 85, proti 2, zdržalo sa 19, nehlasovali 4. Prvý návrh pána poslanca Maňku sme schválili. Druhý.
Vons, Peter, poslanec NR SR (2021-05-06):
Koľkátka?
J. Brocka, poslanec: (2009-03-10):
Dámy a páni, začal som tým, že sa chaos zväčšuje. Ak toto má byť reakcia vlády na hospodársku krízu, tak mám vážne obavy, že táto vládna koalícia a vláda si neuvedomuje vážnosť situácie. Ak dovolíte, poviem aspoň jeden príklad a rád by som vyvolal aspoň krátku diskusiu, pretože je to opatrenie, ktoré vláda prijíma z vlastnej kompetencie a môže to urobiť aj na základe dnes platnej legislatívy, a keďže ide rádovo o tisíce miliónov korún, ide o prostriedky daňových poplatníkov a sú to vyhodené peniaze do vzduchu, tak si myslím, že by sme o tom mali diskutovať, minimálne diskutovať, ak táto vláda nezmení svoje správanie. (Sústavný ruch v sále.) Pán predseda, že ma minister nepočúva, to mi nevadí, lebo ten sedí za mnou, ale poprosím, keby ste upozornili kolegov, ktorých nezaujíma toto skrátené konanie vlády vo vážnej situácii, aby ste ich upozornili, že diskutovať môžu aj inde.
Fico, Robert, predseda vlády SR (2017-10-12):
Ďakujem pekne. Dámy a páni, dovoľte mi, aby som podľa rokovacieho poriadku Národnej rady ospravedlnil z dnešnej hodiny otázok neprítomných členov vlády a oznámil ministrov, ktorí sú poverení ich zastupovaním. Na dnešnom rokovaní je neprítomný minister zahraničných vecí a európskych záležitostí a zastupuje ho podpredseda vlády pre investície a informatizáciu Peter Pellegrini. Rovnako je neprítomný minister zdravotníctva, zastupuje ho podpredseda vlády pre investície a informatizáciu Peter Pellegrini. Otázky nie sú na podpredsedu vlády a ministra vnútra Roberta Kaliňáka ani na ministra práce, sociálnych vecí a rodiny Jána Richtera a na podpredsedníčku vlády a ministerku spravodlivosti Luciu Žitňanskú. Ďakujem pekne. Som pripravený odpovedať na otázky v stanovenom časovom termíne. Ďakujem pekne.
Hort, Milan, podpredseda NR SR (2010-12-09):
Ďakujem. Tretia otázka je opäť adresovaná na prvého podpredsedu vlády a ministra dopravy, výstavby a regionálneho rozvoja Slovenskej republiky pána Jána Figeľa a znie: „Pán minister, čo hovoríte na porovnávanie prvého a tretieho balíka PPP projektov?“ Je to otázka adresovaná pánom poslancom Antonom Marcinčinom a preto, že sedí v sále, budeme na ňu odpovedať. Nech sa páči, pán podpredseda vlády.
Zmajkovičová, Renáta, poslankyňa NR SR (2010-09-07):
... rešpektovala zloženie Súdnej rady a nikoho predčasne neodvolávala. Predpokladaná zmena nerešpektuje nomináciu ôsmich sudcov, ktorých si volia samotní sudcovia v priamych, rovných a tajných voľbách. Teraz konkrétnejšie k bodu 9, ktorým novým ustanovením § 30 zákona o Súdnej rade upravuje podmienky zániku funkcie člena Súdnej rady zvoleného podľa doterajších predpisov, teda bez nezlučiteľnosti novozavádzanej v bode 1 doplnením § 3 ods. 5 zákona o Súdnej rade. Ide jednoznačne o retroaktivitu, pretože sa vzťahuje na členov, ktorí boli riadne zvolení vo voľbách. Navrhovaná nezlučiteľnosť funkcie člena Súdnej rady s funkciou predsedu a podpredsedu súdu, okrem podpredsedu Najvyššieho súdu Slovenskej republiky, je nesystémová a neústavná. Nesystémovou je preto, že v doterajšej nezlučiteľnosť funkcie člena Súdnej rady, predsedu alebo podpredsedu Najvyššieho kontrolného úradu, prokurátor, príslušník Policajného zboru, príslušník SIS... (Prerušenie vystúpenia predsedajúcim.)
Hrnčiar, Andrej, podpredseda NR SR (2017-02-08):
Pán poslanec Viskupič.
Vons, Peter, poslanec NR SR (2021-10-27):
Pán predseda, dajte, prosím, hlasovať o štvrtom pozmeňujúcom návrhu poslanca Miloša Svrčeka.
Grendel, Gábor, podpredseda NR SR (2022-03-22):
Pán poslanec bol ako jediný. Pani podpredsedníčka, máte možnosť vystúpiť v rámci rozpravy. Nech sa páči.
Bugár, Béla, podpredseda NR SR (2018-03-26):
Nech sa páči, pán poslanec Beblavý má slovo.
P. Paška, predseda NR SR: (2006-12-06):
(Hlasovanie.) 142 prítomných, 62 za, 77 proti, 3 sa zdržali. Konštatujem, že sme neprijali tento návrh. Takže budeme pokračovať v hlasovaní.
Pellegrini, Peter, predseda NR SR (2015-05-19):
Prepáčte, pani poslankyňa, kolegovia sa ešte dožadujú s procedurálnymi návrhmi. Pán poslanec Matovič, nech sa páči.
Baránik, Alojz, poslanec NR SR (2018-02-14):
Možno prekvapivo, nemám otázku, pán kolega. Chcem vyjadriť podporu a ocenenie tohto nápadu, si myslím, že je to dobrý nápad. Dokonca som sa trochu zamýšľal aj nad tým ustanovením, ktoré hovorí o tom, že sa v tomto má ísť aj do minulosti, pokiaľ sa dá. Myslím si, že nič tomu nebráni, pretože keď sa štát rozhodne, že sa vzdá svojho nároku, tak nič by tomu nemalo za týchto okolností, ktoré sú naozaj mimoriadne, že by tomu nič nemalo brániť. A vieme, že tu sa jedná o tých, ktorí sú, sú v postavení, kedy majú najväčšiu potrebu z našej spoločnosti o akúkoľvek pomoc, a, a myslím si, že tých 20 % je na to vhodných. Je to aspoň ukážka toho, že v aspoň malej miere čo by sme mali by schopní urobiť pre týchto ľudí, nie, to, samozrejme, ich to nezachráni, pretože ich nič tak ľahko nezachráni za daného stavu politického, ale je to aspoň ukážka toho, že štát je ochotný niečo robiť aspoň v tej 20 % miere na to, aby tú ich situáciu zlepšil. A zase na druhej strane to sú peniaze, ktoré majú pripadnúť štátu. Štát pre týchto ľudí neurobil nič. Štát v podstate spôsobil to, že sa dostali do tejto situácie vo veľkej časti, pretože ich nechránil v situácii, kedy ich mohol chrániť a mal. Štát trvalo porušoval svoje vlastné predpisy v záujme jednotlivcov, tak aby boli poškodení mnohí.
Bagačka, Michal, poslanec NR SR (2018-02-08):
Ani nie tak o doplňujúci, tak ako kolega Nemky spomínal, ja tiež, keďže robím aj v samospráve, a v týchto našich okresoch sa nachádza množstvo všelijakých takýchto bielych miest a roky dozadu aj starostovia na to upozorňovali. Až sa pamätáš, pán podpredseda, aj sme písali, aj ktoré trebárs obce, takže aj za nich sa chcem teda poďakovať.
M. Hort, podpredseda NR SR: (2009-06-23):
A teraz dávam slovo pánovi poslancovi Milanovi Rehákovi, ktorého určil výbor pre hospodársku politiku ako spoločného spravodajcu, aby nám podal správu o výsledku prerokovania návrhu vo výboroch Národnej rady. Nech sa páči.
Hrnčiar, Andrej, podpredseda NR SR (2019-02-05):
Prosím, prezentujme sa a hlasujme. (Hlasovanie.) Prítomných 141, za 97, proti nikto, zdržalo sa 44. Konštatujem, že sme tento pozmeňujúci návrh schválili.
Kollár, Boris, predseda NR SR (2021-10-20):
Ďakujem pekne. Vyhlasujem týmto pádom rozpravu za skončenú. Chce k rozprave zaujať stanovisko navrhovateľ? Nie, ďakujem pekne. Žiada si záverečné slovo spoločná spravodajkyňa? Nie, ďakujem. Súčasne vás žiadam, aby ste oznámili termín hlasovania.
Ďuriš Nicholsonová, Lucia, podpredsedníčka NR SR (2017-04-06):
Kľud, pán Číž. Prihláste sa, keď chcete niečo povedať. Pán poslanec Grendel, nech sa páči.
Paška, Pavol, predseda NR SR (2014-04-02):
Pán poslanec Kollár. (Hlasy v sále.)
Číž, Miroslav, podpredseda NR SR (2014-11-27):
Ďakujem, pán predseda, za spravodajskú správu. Otváram rozpravu. Chcem vás informovať, že do rozpravy sa písomne prihlásili títo páni poslanci: pán poslanec Martin Poliačik, pán poslanec Jozef Mihál, pán poslanec Ľudo Kaník a pani poslankyňa Jana Kiššová. Teraz udeľujem slovo pánovi Martinovi Poliačikovi a pripraví sa pán poslanec Jozef Mihál. Konštatujem, že pán Poliačik v sále nie je prítomný, stráca poradie. Pán poslanec Mihál stráca poradie. Pán poslanec Kaník nie je prítomný, stráca poradie. Takže štvrtým písomne prihláseným je pani poslankyňa Jana Kiššová, má slovo.
Paška, Pavol, predseda NR SR (2013-06-25):
Hlasujeme. (Hlasovanie.) 142 prítomných, 131 za, 2 proti, 7 sa zdržalo, 2 nehlasovali. Návrh sme schválili.
T. Cabaj, podpredseda NR SR: (2009-10-15):
Ako prvý vystúpi pán poslanec Peter Miššík.
Sulík, Richard, predseda NR SR (2011-03-31):
Ďakujem. Pán poslanec Brocka.
Hlina, Alojz, poslanec NR SR (2015-04-17):
Ďakujem veľmi pekne. Je tu cirka desať poslancov strany SMER. Opätovne dávam procedurálny návrh, aby ste prečítali, ktorí poslanci boli z dnešného dňa ospravedlnení, a či sa zmenilo niečo oproti tomu, čo ste prečítali ráno. Lebo vtedy to má význam. (Prerušenie vystúpenia predsedajúcou.)
Danko, Andrej, podpredseda NR SR (2024-02-13):
Vizuálne pomôcky sú zakázané. Tak ju zložte dole a pokračujte v rozprave.
Hrušovský, Pavol, podpredseda NR SR (2011-02-09):
Pani poslankyňa, kľud páni poslanci.
Baránik, Alojz, poslanec NR SR (2017-03-28):
Ďakujem pekne. Cítim sa dotknutý tým, čo pani ministerka hovorila v tom zmysle, že tí, ktorí namietajú to, že má byť odovzdaná právomoc Národnej rady súdu, ktorý obsahuje veľkú časť sudcov, ktorí sú nehodní tohto postavenia v liberálnej demokracii, že vlastne tým bojujú proti liberálnej, liberálnej demokracii. To, samozrejme, nie je pravda. My tu nebojujeme o zdanie liberálnej demokracie, ale o ozajstnú liberálnu demokraciu. To, čo nám pani ministerka tu ponúka, je, samozrejme, len zdanie, pretože liberálna demokracia je garantovaná osobami, ktoré vykonávajú tú demokraciu, nie formálnymi inštitúciami, tak ako to máme my tu dnes. Preto treba odsúdiť to, čo pani ministerka uviedla, že tí, ktorí nechcú odovzdať svoj hlas Ústavnému súdu v takom zložení, v akom ho my teraz máme, že sú snáď nejakí nedemokratickí. Všetci vieme, že súčasný stav je dôsledok toho, že táto vláda tu vládne len na základe toho, že sa skladá zo strán, ktoré sú nedemokratické v tom, že išli proti svojim volebným sľubom. A myslíme si, že od takýchto ľudí my tu nepotrebujeme žiadne poučky o tom, že akí my sme demokrati. Je to vrcholne nesprávne. My sme nikdy nehovorili, že všetci sudcovia na Ústavnom súde, že sú nehodní, ale že je ich veľká časť, a takým sudcom my tu svoj mandát odovzdať nemôžeme.
Grendel, Gábor, podpredseda NR SR (2021-12-08):
Pán poslanec Peter Pollák.
Kavecká, Monika, poslankyňa NR SR (2020-11-26):
Ďakujem veľmi pekne za slovo. Pán poslanec, skutočne musím povedať jednu vec. Keby ste to hovorili úprimne so záujmom naozaj pomôcť jednak odborovým organizáciám, jednak zamestnancom, tak by ste boli skutočne uveriteľný. Ja si pamätám obdobie spred desiatich rokov v minulosti nedávnej, kedy napríklad vás nezaujímalo, keď ste boli v strane SMER a keď ste vládli, to, že či vôbec v zdravotníckych zariadeniach majú zdravotnícki pracovníci v nočných smenách stravu. Viete, prečo sa zdravotníci alebo sestry, keď to takto nazvem, vôbec nezaujímali o problematiku zamrazenia stravných lístkov alebo vôbec stravných lístkov? Pretože v minulosti sa dialo to, že vôbec nemali nárok na túto stravu v tých nočných, pretože sa to obchádzalo. Obchádzalo to, jednak podnikatelia, hej, súkromný sektor, jednak samotný štát pod vaším vedením a bolo doslova nevymožiteľné. Ak si pamätáte rok 2015, tak v roku 2015 v žilinskej nemocnici sestry podávali výpoveď, aby vých... výdobytkom bolo to, že mali stravné lístky v noci. V 21. storočí. Tak mám také nejaké déja vu, alebo nechcem to povedať tak úplne ironicky, že či ste sa teraz v roku 2020 zobudili, a zrazu, keď ste v opozícii, tak máte tento obrovský problém. To sú fakty, poznámky a naozaj toto treba všetko vyriešiť. A je to v podstate na tých zamestnancov, ako sa rozhodnú, a ja vítam to, že je to vymožiteľné a naozaj že tie peniaze dostanú, kdežto v predchádzajúcom období to tak nebolo. Ďakujem.
Ďuriš Nicholsonová, Lucia, podpredsedníčka NR SR (2017-05-17):
Týmto vyhlasujem všeobecnú rozpravu k tomuto bodu za skončenú. Chcem sa opýtať navrhovateľa, či chce niečo dodať. Nie je tomu tak. Spravodajca? Nie je tomu tak. Prerušujem rokovanie o tomto bode programu. Budeme pokračovať prvým čítaním o návrhu poslancov Mariana Kotlebu, Rastislava Schlosára, Stanislava Drobného a Jána Moru na vydanie zákona, ktorým sa mení a dopĺňa zákon č. 301/2005 Z. z. Trestný poriadok v znení neskorších predpisov. Návrh zákona je pod tlačou 537, návrh na jeho pridelenie na prerokovanie výborom je v rozhodnutí pod číslom 553. Teraz dávam slovo pánovi poslancovi Jánovi Morovi, aby návrh zákona uviedol. (Rokovanie o návrhu poslancov Národnej rady Slovenskej republiky Mariana Kotlebu, Rastislava Schlosára, Stanislava Drobného a Jána Moru na vydanie zákona, ktorým sa mení a dopĺňa zákon č. 301/2005 Z. z. Trestný poriadok v znení neskorších predpisov , tlač 537.)
Šeliga, Juraj, podpredseda NR SR (2020-07-23):
Pán poslanec Takáč.
Hrnčiar, Andrej, podpredseda NR SR (2018-02-06):
Dve faktické poznámky. Nech sa páči, pán poslanec Krajčí.
P. Hrušovský, predseda NR SR: (2005-05-18):
(Hlasovanie.) 140 prítomných, 104 za, 11 proti, 23 sa zdržalo, 2 nehlasovali. Návrh sme schválili. Prosím ďalší návrh.
Osuský, Peter, poslanec NR SR (2012-12-14):
Ďakujem pekne. Je pozoruhodný stoický kľud, s akým pán minister znáša túto paľbu od rána. Strieda sa, pravda, občas je na striedačke, ale je tu dosť dlho nato, že nebráni niečo, čo by z podstaty veci predkladateľ mal brániť. Ani Sokrates nepil svoju času bolehlavu s takým kľudom a musím povedať, že na to, že to, čo tu teraz zažívam, je z môjho pohľadu pre pána ministra niečo ako rituálna sebevražda osobnej cti. Napriek tomu to znáša s kľudom. Zaznievajú tu také úvahy o tom, že snáď sa ani nevie a že snáď ani premiér „o tom“ nevie; obľúbená rozprávka o dobrom panovníkovi a zlých radcoch. Nám je ale jasné, že všetci vedia, „v čom delo“, ako hovoria naši ruskí bratia. No, ako som povedal v minulom vstupe, Határovu salámu v igelitke treba zaplatiť. A už je veľmi zle, keď veci nebráni zodpovedný predkladateľ, ale SMER nasadzuje etalón pravdomluvnosti z kategórie mladých sociálnych demokratov, ktorý vstal z mŕtvych a opäť začal hovoriť. (Potlesk.)
Pellegrini, Peter, predseda NR SR (2015-06-24):
49. Je všeobecný súhlas s takýmto návrhom? (Reakcie z pléna.) Prezentujme sa a hlasujme o návrhu pána poslanca vrátiť bod 80, to je návrh na voľbu členov rady pozemkového fondu, späť do výboru, aby si to tam kolegovia mohli vydiskutovať. (Hlasovanie.) Prítomných 116 poslancov, za hlasovalo 85 poslancov, proti bolo 7, zdržalo sa 19, nehlasovalo 5. Konštatujem, že Národná rada vracia bod číslo 80 späť na prerokovanie príslušnému gestorskému výboru. Pán poslanec Hlina.
Figeľ, Ján, podpredseda NR SR (2014-12-12):
Ďakujem pekne. Viliam Jasaň.
Veslárová, Veronika, poslankyňa NR SR (2024-01-10):
Ďakujem za slovo, pán predsedajúci. Pani poslankyňa, vo svojom príspevku si okrem iného podotkla, že chýba diskusia k návrhu tohto zákona. V náleze Ústavného súdu 13/2020 sa uvádza, že tvorba väčšinového rozhodovania v demokratickom štáte môže byť založená len na vzájomnej diskusii poslancov, teda na vzájomnej výmene stanovísk k určitej otázke, na základe ktorej je možno dospieť k záveru, či a do akej miery je určitý návrh akceptovateľný pre väčšinu, prípadne aké zmeny alebo doplnenia je potrebné urobiť, aby bol pre väčšinu akceptovateľný. Ďakujem.
Šíbl, Jaromír, poslanec NR SR (2023-05-24):
Ďakujem za slovo, pán predsedajúci. Vážené pani poslankyne, vážení páni poslanci, poslanci Národnej rady Slovenskej republiky Jaromír Šíbl, Tomáš Šudík, Anna Mierna, Vladimír Zajačik, Kristián Čekovský a Monika Kozelová predkladajú do legislatívneho procesu návrh zákona o posudzovaní vplyvov na životné prostredie a o zmene a doplnení niektorých zákonov. Iniciatíva predloženia návrhu zákona vznikla z viacerých dôvodov. Prvým dôvodom bolo prijatie vnútroštátnej legislatívy v oblasti územného plánovania, ktorá posilňuje význam územného plánovania a zavádza okrem iného povinnosť mať územný plán obce pre všetky obce, a takisto nadobudnutie platnosti nového zákona o výstavbe, ktorý zefektívnil proces prípravy a realizácie stavieb. Ďalším dôvodom je vznik povinností vyplývajúcich z nesprávnej transpozície smernice. To znamená upravenie transpozície smernice Európskeho parlamentu a Rady č. 2011/92/EÚ z 13. decembra 2011 o posudzovaní vplyvov určitých verejných a súkromných projektov na životné prostredie. Európska komisia po overení súladu právnych predpisov toto identifikovala nesúlad ako v doručenom infringemente. Návrh zákona má pozitívny aj negatívny vplyv na rozpočet verejnej správy a podnikateľské prostredie. Návrh zákona má pozitívny vplyv informatizáciu a na životné prostredie. Návrh zákona nebude mať vplyv na služby verejnej správy pre občana, manželstvo, rodičovstvo, rodinu ani sociálne vplyvy. Návrh zákona je v súlade s Ústavou Slovenskej republiky, ústavnými zákonmi, nálezmi Ústavného súdu Slovenskej republiky, so zákonmi a ostatnými všeobecne záväznými právnymi predpismi, medzinárodnými zmluvami, ktorými je Slovenská republika viazaná, ako aj s právom Európskej únie. Toľko na úvod. Ďakujem. Pán predsedajúci, skončil som.
P. Hrušovský, podpredseda NR SR: (2002-02-13):
Panie poslankyne, páni poslanci, pristúpime k hlasovaniu o prerokúvanom návrhu zákona, ktorým sa mení a dopĺňa zákon č. 302/2001 Z. z. o samospráve vyšších územných celkov, ktorý pán prezident Slovenskej republiky vrátil na opätovné prerokovanie Národnou radou Slovenskej republiky. Prosím teraz pána spoločného spravodajcu, aby uvádzal jednotlivé hlasovania, tak ako sú uvedené v pripomienkach, ktoré pán prezident pri vrátení tohto zákona Národnej rade uviedol. J. Kvarda, poslanec: Ďakujem pekne, pán predsedajúci. Teda ide o vrátený pánom prezidentom zákon, to znamená, že to potrebuje 76 hlasov. Pán predsedajúci, gestorský výbor odporúča Národnej rade Slovenskej republiky zákon z 18. decembra 2001, ktorým sa mení a dopĺňa zákon č. 302/2001 Z. z. o samospráve vyšších územných celkov, teda zákon o samosprávnych krajoch ako celok neschváliť. Ja nemôžem predložiť iný návrh, než je návrh gestorského výboru.
Kolesík, Andrej, poslanec NR SR (2015-06-23):
Ďakujem, pani predsedajúca. Milé kolegyne, vážení kolegovia, vážený pán minister, Výbor Národnej rady Slovenskej republiky pre hospodárske záležitosti ako gestorský výbor k vládnemu návrhu zákona, ktorým sa mení a dopĺňa zákon č. 175/1999 Z. z. o niektorých opatreniach týkajúcich sa prípravy významných investícií a o doplnení niektorých zákonov v znení neskorších predpisov a ktorým sa mení a dopĺňa zákon č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov (tlač 1625), podáva Národnej rade Slovenskej republiky podľa § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov spoločnú správu výborov Národnej rady Slovenskej republiky. Národná rada Slovenskej republiky uznesením č. 1817 z 19. júna 2015 pridelila predmetný návrh zákona na prerokovanie týmto výborom: ústavnoprávnemu výboru a výboru pre hospodárske záležitosti. Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona. Návrh zákona odporučili Národnej rade Slovenskej republiky schváliť: Ústavnoprávny výbor Národnej rady uznesením č. 628 z 23. júna 2015 a Výbor Národnej rady pre hospodárske záležitosti uznesením č. 454 taktiež z 23. júna 2015. Z uznesení výborov Národnej rady Slovenskej republiky pod bodom III tejto správy nevyplývajú žiadne pozmeňujúce ani doplňujúce návrhy. Gestorský výbor na základe stanovísk výborov k predmetnému návrhu zákona vyjadrených v ich uzneseniach uvedených pod bodom III tejto správy a v stanoviskách poslancov gestorského výboru vyjadrených v rozprave k tomuto návrhu zákona odporúča Národnej rade Slovenskej republiky vládny návrh zákona, ktorým sa mení a dopĺňa zákon č. 175/1999 Z. z. o niektorých opatreniach týkajúcich sa prípravy významných investícií a o doplnení niektorých zákonov v znení neskorších predpisov a ktorým sa mení a dopĺňa zákon č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov (tlač 1625), schváliť. Spoločná správa výborov Národnej rady o výsledku prerokovania návrhu zákona v druhom čítaní bola schválená uznesením Výboru Národnej rady pre hospodárske záležitosti č. 455 z 23. júna 2015. Týmto uznesením ma výbor zároveň poveril ako spravodajcu, aby som na schôdzi Národnej rady Slovenskej republiky predniesol spoločnú správu o výsledku prerokovania návrhu vo výboroch Národnej rady Slovenskej republiky. Pani predsedajúca, ďakujem, skončil som, otvorte, prosím, rozpravu.
Sulík, Richard, predseda NR SR (2010-09-07):
Ďakujem pekne. Otváram rozpravu. Do rozpravy som dostal písomnú prihlášku od pána poslanca Čaploviča. Pán Čaplovič, nech sa páči. Pýtam sa, či sa niekto hlási do rozpravy ústne. Nie. Uzatváram možnosť prihlásiť sa do rozpravy.
A. Belousovová, podpredsedníčka NR SR: (2008-09-17):
A potom chcem povedať, že taká bola dohoda, že o 15.00 hodine budeme pokračovať týmto bodom. Ja vediem schôdzu. Čiže rešpektujem túto dohodu. Bod sme prerokovali, skončili sme rozpravu. Ak potrebujete ešte nejaké vysvetlenie, môžeme to urobiť individuálne. A nebola by som rada, keďže nešlo o procedurálny návrh, pán Mikloško,...
Grendel, Gábor, podpredseda NR SR (2023-06-27):
Ďakujeme pekne. Prosím, pán minister, aby ste teraz zaujali miesto pre navrhovateľov, naľavo od rečníckeho pultu. Teraz dávam slovo predsedovi Najvyššieho kontrolného úradu, pánovi Ľubomírovi Andrassymu, aby uviedol stanovisko Najvyššieho kontrolného úradu k návrhu záverečného účtu.
Čaplovič, Dušan, poslanec NR SR (2018-05-24):
Pán poslanec Galek, opýtajte sa, koľko hektárov má pani ministerka, a opýtajte sa, koľko hektárov vlastní pán Zsolt Simon a pán Fecko. A budete vidieť ten rozdiel, čo získali legitímne, ja neviem, či nelegitímne, ja to môžem tiež takto povedať, v minulom období okradli tento štát. Ďakujem veľmi pekne. (Reakcia z pléna.) Myslím to vážne.
Matovič, Igor, podpredseda NR SR (2023-03-28):
Pán predsedajúci je taký menej chápavý a dal mi znova slovo. (Povedané súbežne s predsedajúcim.)
V. Novotný: (2006-12-14):
Konštatujem, že uvedený návrh spĺňa z formálnoprávnej stránky všetky náležitosti uvedené v § 67 a 68 zákona Národnej rady o rokovacom poriadku. Predložený návrh zákona obsahuje doložku zlučiteľnosti s právom EÚ. Návrh je v súlade s Ústavou Slovenskej republiky a medzinárodnými zmluvami, ktorými je Slovenská republika viazaná. Návrh zákona nezakladá nárok na pracovné sily a nepredpokladajú sa finančné dôsledky na rozpočet verejnej správy. Vychádzajúc z oprávnení, ktoré pre mňa ako spravodajcu vyplývajú z predmetných ustanovení rokovacieho poriadku, po rozprave odporučím uvedený návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky č. 145 z 20. novembra 2006 a podľa príslušného ustanovenia rokovacieho poriadku navrhujem, aby návrh zákona prerokovali: Ústavnoprávny výbor Národnej rady, Výbor Národnej rady pre financie, rozpočet a menu, Výbor Národnej rady pre sociálne veci a bývanie a Výbor Národnej rady pre zdravotníctvo. Za gestorský výbor navrhujem Výbor Národnej rady pre zdravotníctvo. Odporúčam, aby predmetný poslanecký návrh zákona výbory prerokovali do 24. januára a gestorský výbor do 26. januára. Vážený pán predsedajúci, skončil som. Prosím, otvorte rozpravu v prvom čítaní.
V. Veteška, podpredseda NR SR: (2007-10-17):
Teraz dávam slovo spravodajkyni, ktorú určil navrhnutý gestorský výbor pre zdravotníctvo, pani poslankyni Sániovej. Nech sa páči, pani poslankyňa.
Hrušovský, Pavol, predseda NR SR (2011-10-18):
Páni poslanci, prosím, aby sme sa ukľudnili a ešte chvíľku.
Zimenová, Zuzana, poslankyňa NR SR (2019-05-17):
Ďakujem za slovo. Ďakujem ti, pán poslanec, za tento pohľad na návrh zákona, ktorý my, čo sme tak veľmi zažratí do tej odbornej stránky veci, síce spomenieme, preletíme v našich príspevkoch, ale ja sa vždy priznám, že mňa vždy viac láka debatovať odborne, ale toto je vec, ktorá trápi mňa absolútne rovnako a je rovnocenným problémom, rovnocenne vážnym problémom ako všetko to odborné a všetky tie odborné výhrady, ktoré sme tu teraz povedali. A mňa tiež veľmi zaujíma odpoveď predkladateľov, pretože aj ja mám indície, že sa tento návrh pripravoval na ministerstve, a tie indície sú v podstate dohľadateľné. Takže som, som zvedavá na tú odpoveď aj ja. Ďakujem.
Takáč, Richard, poslanec NR SR (2021-09-30):
Ďakujem veľmi pekne. Pani ministerka, myslím si, že všetci vieme, že vy neviete, takže to svedčila aj vaša odpoveď na toto. Vy ste sa niekedy prešli medzi starostov po regiónoch? Zistili ste, aká je situácia? Pani ministerka, v takom stave, v akom sa teraz nachádzajú eurofondy, sa ešte v živote nenachádzali. Nefunguje to, obce a mestá proste nemôžu žiadať žiadnu, žiadnu dotáciu, žiadne eurofondy. A ja vám úplné – aj tu kolegom – poviem, úplné klamstvo, ktoré ste povedali, a to je ten váš princíp. Hovoríte o tom, že za predchádzajúcich vlád sa žiadna nemocnica nepostavila. Akože nie? Však v roku 2015 sa otvárala nová Nemocnica svätého Michala, čo je 6 rokov dozadu, pani ministerka, takže to by ste mohli vedieť. (Reakcia z pléna.) To by ste mohli vedieť. A vôbec to nie je pravda, o čom ste teraz hovorili. Nekomunikujete, nefunguje to, žiadne, žiadne výzvy pre obce a mestá, veľa peňazí prepadne preto, lebo nebudú vyčerpané, a myslím si, že občania na Slovensku vidia, kto spravuje eurofondy a financie. Ďakujem.
Figeľ, Ján, podpredseda NR SR (2015-09-24):
Na vystúpenie pána poslanca sú tri faktické. Nech sa páči, Mikuláš Huba s prvou.
Laurenčík, Milan, podpredseda NR SR (2022-03-18):
Pán poslanec Tomáš Lehotský s faktickou poznámkou, nech sa páči.
B. Bugár, podpredseda NR SR: (2004-02-03):
J. Hurban, poslanec: Ďakujem pekne, pán podpredseda. K spôsobu hlasovania sa vyjadrím potom pri navrhovaní hlasovania, tam by problémy nemali byť. Chcel by som sa vyjadriť k vášmu stanovisku, pán podpredseda vlády, keďže je to celý balík...
Jurinová, Erika, podpredsedníčka NR SR (2013-04-30):
Ďakujem pekne za slovo. Vyjde mi z toho, že skutočne nie morálnosť a spravodlivosť, ale moc a sila nám tu vládne. Na začiatku ešte v prvom vystúpení pán podpredseda Figeľ hovoril, že deje sa niečo, čo sa tuná ešte nedialo. Ale vôbec nemám ten pocit, myslím si, že toto, čo sa deje dnes, sa deje na každej jednej schôdzi v poslednom období alebo možno od začiatku obdobia. Skrátené legislatívne konania nám chodia ako na bežiacom páse. Možnože dôležitejšie je povedať, že tá závažnosť sa možno zo schôdze na schôdzu stupňuje. Ešte kratučká pripomienka k tomu, čo hovoril aj pán poslanec Kadúc. Je pravda, že rok a pol nebola schopná jedna, druhá vláda doriešiť tento problém. Problémy nastali za predchádzajúcej vlády, pokračovali aj teraz. Ale po roku a pol, keď pán poslanec Martvoň sa ohnal takouto nejakou vetou, že „veď vy ste chceli, aby sa to nejako riešilo, a teraz my to chceme nejako riešiť“. No problém je v tom, že vy to chcete „nejako“ riešiť. Nie rozumne a spravodlivo, ale nejako. Presne vystihli ste to správne slovo. A nakoniec by som povedala, že ja ako neprávnička, ako naozaj tá, ktorá sa nevyzná vo všetkých paragrafoch a statiach zákona, mne sa zdalo nad slnko jasné, že keď sa zavedie táto zmena zákona, je vopred jasné, kto a ako rozhodne. Bohužiaľ, z toho som mala len „ľudský pocit“. Ďakujem pekne.
Glváč, Martin, podpredseda NR SR (2017-12-06):
Pán spravodajca nechce zaujať stanovisko. (Reakcia spravodajcu.) Nech sa páči.
Danko, Andrej, podpredseda NR SR (2024-10-23):
Ďakujem. Pýtam sa, či sa chce prihlásiť do rozpravy niekto ústne. Jeden pán poslanec. Nech sa páči, pán poslanec Pročko. Uzatváram možnosť aj prihlásenia.
Danko, Andrej, predseda NR SR (2017-05-19):
Pán poslanec Jahnátek, začneme, dobrý deň. Poprosil by som... Musel som, prepáč. (Zasmiatie sa predsedajúceho.) Poprosil by som, vážené poslankyne, vážení poslanci, nastal veľmi rýchly konsenzus. Bolo dohodnuté teda, že tak ako bolo schválené, pokračujeme mimoriadnymi správami okrem správy pani poslankyne Tomanovej, ktorú, teda pani ombudsmanky Tomanovej, ktorú presúvame na ďalšiu nadchádzajúcu schôdzu. Prerokujeme dneska všetky body programu, ako sme hlasovali, až do skončenia samotného vyčerpania celého bodu programu tejto schôdze. Poprosím vás, vyhlásim teraz trojminútovú prestávku, aby sa naozaj tí, ktorí v sále nechcú alebo nemôžu z pracovných dôvodov byť, vedeli vzdialiť, aby sme v kľude pokračovali 11.35 hod. tak, ako je stanovené prvým čítaním návrhu poslancov Beblavého a Mihála. (Krátka prestávka.) (Po prestávke.)
Novotný, Viliam, poslanec NR SR (2014-10-23):
No viete, začnem od konca. Pán poslanec Bublavý, môžete mať rôzny pohľad na to, kedy zdravotníctvo fungovalo lepšie, kedy fungovalo horšie. Je to váš pohľad, ja mám svoj pohľad zjavne odlišný od vášho, ale zhodou okolností ale príklad Veriteľ nebol veľmi dobrý. Veriteľ bol projekt, vďaka ktorému sa podarilo oddlžiť naše zdravotníctvo. Mimochodom, Najvyšší kontrolný úrad skontroloval celého Veriteľa a nenašiel žiadnu chybu. Je k tomu uznesenie vlády Roberta Fica. Môžem vám ho tu niekedy prečítať. A viete, čo je ešte dôležité? Nebol problém Veriteľ, ale zostatok Veriteľa, ktorý sa rozšafáril pred Vianocami roku 2006, keď bol ministrom pán Valentovič. To bola tá oftalmologická smršť. Raz vám o tom tu porozprávam. Možno, keď príde ten zdravotnícky zákon, aby ste vedeli, jak to bolo s tým Veriteľom. Ale poďme k meritu veci. Viete, aby sme si dobre rozumeli. Ja chápem, že pán minister financií Kažimír chce zaviesť registračné pokladnice, lebo príjmové bločky sa akosi zle evidujú a vznikajú veľké daňové úniky. Ja s tým súhlasím. To, o čom som ale ja hovoril, je, že sme v tejto chvíli prichytili SMER in flagranti pri tom, ako priznal, že bezplatné zdravotníctvo, o ktorom rozpráva od roku 2006, nefunguje. Ľudia doplácajú v hotovosti stále viac. A to druhé, čo som chcel povedať, je, že súhlasím aj s tým, čo hovoril pán poslanec Uhliarik. Viete, my môžeme postupovať spôsobom, že v zákone zakážeme, za čo sa, alebo vymenujeme, za čo sa nesmú vyberať poplatky. môžeme určiť zoznam legitímnych poplatkov. môžeme zaviesť registračné pokladnice, ale stále neodstránime ten problém, že ľudia doplácajú stále viacej v hotovosti.
Blanár, Juraj, podpredseda NR SR (2023-03-30):
Prezentujme sa a hlasujme o bode 4 pozmeňujúceho návrhu pána poslanca Kremského. (Hlasovanie.) Prítomných 124 poslancov, za hlasovalo 66, proti nebol žiaden, zdržali sa 58, hlasovali všetci. Schválili sme tento bod. Nech sa páči ďalej.
V. Novotný, poslanec: (2003-11-07):
Ja som nechcel a nikdy nebudem chcieť, aby bolo zverejnené neverejné uznesenie vlády Slovenskej republiky, ani aby nám akciová spoločnosť Veriteľ prezrádzala svoje obchodné tajomstvá. Ale pán minister nám mohol minimálne pred dvoma mesiacmi povedať, prečo vznikla táto akciová spoločnosť, na základe akých zákonov a či je teda zákonnosť dodržaná, aká je systematika práce a filozofia fungovania tejto akciovej spoločnosti a aké sú konkrétne vecné riešenia problémov, pre ktoré táto akciová spoločnosť vznikla. Keby sme tieto argumenty boli bývali mali, určite by sme mohli tú dosť divokú a niekedy plnú zášte diskusiu, ktorá tu prebieha, trošku konsolidovať, trošku kultivovať a nemuseli sme vyzerať tak nekompetentne, povedzme ako sa to, bohužiaľ, stalo aj pánovi štátnemu tajomníkovi Ottingerovi, lebo naozaj to nevzbudzuje dôveru v spoločnosti, keď nás opozícia cepuje a my nemáme jeden relevantný odborný argument, aby sme jej mohli odpovedať. Ďakujem pekne. (Potlesk.)
Danko, Andrej, predseda NR SR (2019-11-29):
Pán poslanec Ivan.
Laurenčík, Milan, podpredseda NR SR (2022-02-11):
Pán poslanec Stanislav Mizík, nech sa páči.
Blanár, Juraj, podpredseda NR SR (2021-09-30):
Na vaše vystúpenie – tri faktické poznámky. Ako prvý, pán poslanec Milan Mazurek.
M. Vášáryová, poslankyňa: (2008-01-21):
Preto by som vám radila, aby ste sa znovu pozreli na ten český zákon, ktorý tu mám, lebo vy z toho čítate len selektívne. A keby ste sa naň pozreli, zistili by ste, že Česi, ktorí od roku 2000 nemajú s týmto zákonom vôbec žiadne problémy, to majú formulované úplne inak.
P. Hrušovský, podpredseda NR SR: (2001-12-13):
(Hlasovanie.) Prítomných je 93 poslancov, za 92, nehlasoval 1. Návrh sme schválili. Ďakujem pánu poslancovi Kanisovi. Poprosím teraz pána poslanca Suchára, ktorý je povereným spravodajcom k vládnemu návrhu zákona o osvedčovaní listín a podpisov na listinách okresnými úradmi a obcami , ktorý prerokúvame ako tlač 1158, aby ako spoločný spravodajca uvádzal jednotlivé návrhy na hlasovanie, najskôr návrhy zo spoločnej správy. Pán poslanec Suchár. M. Suchár, poslanec: Vážená Národná rada, rozprava k tomuto návrhu zákona bola skončená. V rozprave odznel 1 pozmeňujúci návrh poslanca Petra Bohunického, preto tak ako som uviedol v úvode, prosím, aby ste dali hlasovať o bodoch spoločnej správy, a to en bloc o bodoch 1, 2, 3, 5, 6, 7, 8, 9 a 10 s odporúčaním gestorského výboru tieto body schváliť.
P. Hrušovský, podpredseda NR SR: (2002-01-31):
V poradí druhá z položených otázok je otázka pána poslanca Mesiarika pánu ministrovi Petrovi Magvašimu. Pán minister, pán poslanec Mesiarik sa vás pýta: „Pripravuje ministerstvo návrh na zmenu Zákonníka práce s ohľadom na pripomienky podnikateľov?“ P. Magvaši, minister práce, sociálnych vecí a rodiny SR: Vážený pán predsedajúci, vážené dámy, vážení páni, vážený pán poslanec Mesiarik, ministerstvo práce, sociálnych vecí a rodiny nepripravuje zmenu Zákonníka práce, pretože dosiaľ od podnikateľov nedostalo žiadne oficiálne sťažnosti na Zákonník práce.
Bugár, Béla, podpredseda NR SR (2017-06-16):
Nech sa páči, pán poslanec Kollár, môžte reagovať na faktické.
Glváč, Martin, podpredseda NR SR (2017-10-10):
Ďakujem. Pýtam sa, či sa chce niekto prihlásiť do rozpravy ústne. Jeden, dvaja poslanci. Ukončujem možnosť prihlásenia sa. Nech sa páči, pán poslanec Osuský.
Beblavý, Miroslav, poslanec NR SR (2011-05-19):
Kolegyne, kolegovia, ďakujem vám pekne za možnosť vystúpiť. Ja budem veľmi stručný. Ja chcem využiť len túto príležitosť na to, aby som poďakoval pánovi ministrovi za dodržanie slova, ktoré nám dal, niektorým poslancom v decembri minulého roku, keď sme chceli predniesť jeden pozmeňujúci návrh. A on nás požiadal, aby sme počkali, lebo že to ministerstvo zapracuje. Jedná sa o tému, ktorá zdanlivo je maličká. A určite sa nedá porovnávať s vecami, ako sú reštrukturalizácia zdravotných poisťovní a trhu so zdravotným poistením, ale pre 5 mil. ľudí na Slovensku môže byť niekedy veľmi praktická. A to je ten fakt, že podľa súčasnej platnej legislatívy sa oddelene vydáva preukaz zdravotného poistenia a európsky preukaz zdravotného poistenia a u poskytovateľa sa možno preukazovať len zdravotným preukazom, teda preukazom zdravotného poistenia slovenským, čo znamená, že najmä my rodičia malých detí musíme so sebou nosiť nielenže niekoľko preukazov svojich detí, ale ešte aj v prípade, že s nimi chodievame niekam, povedzme, do Rakúska, do Maďarska cez víkend, dve verzie. A preto sme navrhli, keďže tá administratíva je veľmi jednoduchá, aby sa buď tieto veci zlúčili alebo aby ak to kvôli európskym predpisom nejde, bolo možné sa preukazovať aj európskym preukazom. S pani kolegyňou Žitňanskou sme taký pozmeňujúci návrh pripravili. Pán minister nás vtedy poprosil, aby sme to nepredkladali. A musím konštatovať, že dodržal svoje slovo. A v tomto návrhu je ten návrh ustanovený, že teda bude sa môcť u poskytovateľa preukazovať aj európskym preukazom. A musím zároveň povedať, že ešte ho ministerstvo aj vylepšilo v tom, že zároveň umožnilo, aj keď nemôže vynucovať zdravotnými poisťovňami, aby príp. obidva tie preukazy dokonca vydali na dve strany jedného, čím sa odstráni už akákoľvek zbytočná byrokracia. Takže chcem len za to pánovi ministrovi poďakovať. Hovorím, viem, že to nie je tá najdôležitejšia vec na tej novele, ale vážim si, že držíte slovo. A dúfam, že tí ľudia, najmä rodičia, ktorí musia nosiť tých preukazov veľa, to ocenia. Ďakujem.
Potocký, Milan, poslanec NR SR (2021-12-10):
Ďakujem za slovo. Ja sa, pán minister, dotknem tej časti, kde si rozoberal vystúpenie pána poslanca Kamenického, kde tejto vláde išiel kritizovať za čerpanie eurofondov. Tiež mi to pripadalo z jeho úst veľmi tragikomické, pretože vieme, že počas bývalej vlády SMER-u nás Európska komisia viackrát kritizovala za to, že sme najslabší v čerpaní eurofondov, a za programovacie obdobie, roky 2014 až 2021, sme neboli schopní vyčerpať viac ako tretinu vyčlenených finančných prostriedkov. A ďalej mi pripadá z úst pána Kamenického fraška, keď hovoril čerpanie eurofondov, a pritom nás Európsky Úrad boja proti podvodom, OLAF, označil Slovensko za jednu z krajín, ktorá patrí medzi najkorupčnejšie krajiny pri čerpaní eurofondov. Je to hanba.
Hrnčiar, Andrej, podpredseda NR SR (2018-03-14):
Poprosím vás. (Ruch v sále.) Prosím, prezentujme sa a hlasujme. (Hlasovanie.) Prítomných 114, za 75, proti 21, zdržalo sa 13, nehlasovali 5. Konštatujem, že tento pozmeňujúci návrh sme schválili.
Blanár, Juraj, podpredseda NR SR (2021-05-04):
Nech sa páči, pán spravodajca, môžete reagovať.
Kollár, Boris, predseda NR SR (2022-11-29):
Prosím, prezentujme sa a hlasujeme. (Hlasovanie.) Prítomných 142 poslancov, za 89, proti 8, zdržalo sa 42, nehlasovali 3. Konštatujem, že Národná rada sa uzniesla, že tento návrh zákona prerokuje v druhom čítaní. Pristúpime k hlasovaniu o pridelení návrhu výborom a o určení gestorského výboru, ako aj lehoty na jeho prerokovanie. Prosím spravodajcu, aby uviedol hlasovanie.
Žiga, Peter, podpredseda NR SR (2023-12-06):
Ďakujem pekne, pán spravodajca, zaujmite miesto pre spravodajcov. Otváram týmto rozpravu. Do rozpravy som dostal prihlášku s troma pánmi poslancami, za klub SaS vystúpi pán poslanec Viskupič a potom páni poslanci Jakab a pán Dostál. Pán Viskupič, môžte za klub SaS vystúpiť v rámci rozpravy.
Martvoň, Anton, poslanec NR SR (2012-10-17):
Ďakujem pekne za slovo. Pán predseda, v rozprave k návrhu predmetného zákona vystúpil jeden poslanec, Anton Martvoň a podal som pozmeňujúci a doplňujúci návrh Antona Martvoňa, Anny Vittekovej a Daniela Duchoňa, teda bol podaný iba jeden pozmeňujúci a doplňujúci návrh. Pristúpme, pán predsedajúci, prosím, najprv k hlasovaniu o pozmeňujúcich a doplňujúcich návrhoch zo spoločnej správy. Pán predseda, dajte, prosím, hlasovať o pozmeňujúcich a doplňujúcich návrhoch 1 až 4 zo spoločnej správy s odporúčaním gestorského výboru schváliť.
A. Belousovová, podpredsedníčka NR SR: (2007-06-20):
Faktické poznámky na vystúpenie pána poslanca nie sú. Uzatváram možnosť prihlásiť sa s faktickými poznámkami. Ako ďalší v rozprave vystúpi pán poslanec Bárdos. Nech sa páči, pán poslanec.
Marcinčin, Radovan, poslanec NR SR (2021-05-07):
Ďakujem. Ďakujem za poznámky. Ono v skutočnosti by to bolo veľmi dobré a myslím si veľmi príjemné pre Slovensko, keby sme mohli povedať, že tento problém sa týka iba rómskych detí. Ale pravda je taká, že tieto čísla, ktoré som uvádzal, sú celoslovenské, to nie je iba problém rómskych detí. Keby stotisíc Rómov, ktorí žijú v horších podmienkach, to iba robilo, tak vlastne žijeme si celkom dobre. Ale realita je taká, že to sa týka celého Slovenska všade. Dokonca nejakých 80 alebo 90 % učiteľov uvádza, že mali, zažili agresívne správanie zo strany detí. Je to všeobecný problém. Ďakujem.
Figeľ, Ján, podpredseda NR SR (2015-11-25):
Ďakujem pekne. Nie sú žiadne faktické poznámky. Týmto sme vyčerpali tú písomnú časť rozpravy. Pýtam sa, či sa niekto hlási do rozpravy ústne. Áno, dve mená sú na tabuli: Daniel Lipšic, Helena Mezenská. Uzatváram ďalšiu možnosť. Pán kolega Lipšic, nech sa páči.
Blaha, Ľuboš, podpredseda NR SR (2023-11-23):
185. Ďakujem pekne. Na pána poslanca je, evidujem 18 faktických poznámok. Ako prvý s faktickou poznámkou vystúpi pán poslanec Peter Kalivoda, nech sa páči.
Šeliga, Juraj, podpredseda NR SR (2021-03-31):
Ďakujem pekne. Pán poslanec Takáč, nech sa páči.
Kuriak, Milan, poslanec NR SR (2020-11-04):
Ďakujem za slovo. Vážený pán predsedajúci, vážený pán minister, kolegyne, kolegovia, v súlade s § 73 zákona o rokovacom poriadku som bol určený predsedom výboru za spravodajcu k uvedenému návrhu zákona. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Výbor Národnej rady Slovenskej republiky pre financie a rozpočet, Ústavnoprávny výbor Národnej rady Slovenskej republiky, Výbor Národnej rady Slovenskej republiky pre hospodárske záležitosti, Výbor Národnej rady Slovenskej republiky pre pôdohospodárstvo a životné prostredie. Za gestorský výbor navrhujem Výbor Národnej rady Slovenskej republiky pre financie a rozpočet. Zároveň odporúčam, aby výbory uvedené návrhy prerokovali do 30 dní a gestorský výbor do 32 dní od prerokovania návrhu zákona v prvom čítaní. Pán predsedajúci, prosím, otvorte rozpravu k tomuto bodu programu, návrhu zákona.
Pleštinská, Zita, poslankyňa NR SR (2022-04-27):
Pán predseda, dajte hlasovať o bode 2 zo spoločnej správy, ktorý vyňal pán poslanec Kremský na osobitné hlasovanie, s odporúčaním gestorského výboru schváliť.
Kollár, Jozef, poslanec NR SR (2014-06-06):
Ďakujem pekne za slovo. Vážená pani predsedajúca, vážený pán predkladateľ, dámy a páni, ako spravodajca konštatujem, že návrh spĺňa záležitosti, ktoré predpisuje rokovací poriadok a legislatívne pravidlá tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby Národná rada po všeobecnej rozprave sa uzniesla na tom, že predmetný návrh zákona prerokuje v druhom čítaní. A v súlade s rozhodnutím predsedu Národnej rady navrhujem, aby návrh zákona prerokoval Výbor Národnej rady pre financie a rozpočet, ústavnoprávny výbor a výbor pre sociálne veci. Za gestorský výbor navrhujem Výbor Národnej rady pre financie a rozpočet. Odporúčam, aby predmetný návrh zákona výbory prerokovali do 30 dní a gestorský výbor do 32 dní od prerokovania návrhu zákona v Národnej rade v prvom čítaní. Vážená pani predsedajúca, otvorte, prosím, rozpravu. Ďakujem.
Kaník, Ľudovít, poslanec NR SR (2014-02-13):
Ďakujem pekne. No chcel by som navrhnúť, aby sme, aby pán predsedajúci alebo pán predseda Národnej rady, nielen pani predsedajúca, zabezpečili predovšetkým účasť členov vlády. Vidím tu dvoch členov vlády, to je prvý návrh. A druhý, aby sme buď prerušili rokovanie, kým prídu poslanci alebo prerušili do skončenia hokeja, pretože vzadu sa pozerá hokej a zrejme aj inde sa pozerá hokej. A dosť je to nedôstojné pokračovať v rozprave o odvolávaní premiéra, tým pádom celej vlády pred prázdnou snemovňou.
Laurenčík, Milan, podpredseda NR SR (2021-10-06):
Ďalšiu faktickú poznámku má pripravenú pán poslanec Ondrej Dostál. Nech sa páči.
Gyimesi, György, poslanec NR SR (2021-05-28):
Vynikajúce vystúpenie nového opozičného poslanca, ktoré vám, ako vidím, patrične vaši noví kolegovia z opozície aj ocenili. Takže ja vám k tomuto gratulujem. Ty si, pán predseda, povedal, že ty si nezvolal ten výbor včera večer preto, lebo ty chceš jednať férovo a zodpovedne. Podľa tvojho názoru, pretože nočné rokovanie Národnej rady je neférové a nezodpovedné. Týmto si napľul do očí všetkým tým, ktorí pracujú v noci – policajtom, hasičom, ľuďom na nočných zmenách, ktorí musia robiť v noci. (Ruch v sále a zaznievanie gongu.) My sme tu boli, my sme chceli rokovať. Toto, toto plénum sa uznieslo na tom, že rokujeme do prerokovania všetkých bodov. A ty si to svojím (ruch v sále a zaznievanie gongu) rozhodnutím zmenil len preto, aby si urobil obštrukciu, a celú noc ste sa v SaS-ke modlili, žeby nás tu nebolo 76 na druhý deň ráno. To je po prvé. Po druhé. Toto strašenie, ktoré tu, si nám tu predviedol, že ako ideme gréckou cestou a ako ideme zadlžovať strašne štátny rozpočet, resp. Slovenskú republiku, je bohapusté klamstvo, pretože minulý rok o takomto čase sme robili presne toto isté a si sa ani neozval, si to obhajoval. Pýtam sa ťa, je predvolebný mód, alebo v akom ste vy vlastne móde, pretože to isté, čo sme robili minulý rok, robíš aj teraz? Aj minulý rok bol plán 10 % schodku na HDP, skončili sme pri 6,2. Takže bol by som veľmi rád, keby ste sa aspoň trošku snažili maskovať to, že už nie ste koaličným partnerom. Ďakujem pekne.